Diari Oficial de la Generalitat Valenciana


Sumari del DOGV 1150, del 27-09-1989 (1989/815207)

ACORD de 21 de juliol de 1989, del Consell d'Administració del Servei Valencià de Salut, per la qual s'estableix el procediment administratiu per dur a terme la revisió de les tarifes aplicades a l'assistència sanitària, amb mitjans no pertanyents al SVS, a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1150

Data del DOGV
:   27-09-1989

Secció del DOGV
:   ALTRES DISPOSICIONS

Número del document
:   1989/815207


Data del document
:   21-07-1989

Organisme emissor
:   Conselleria de Sanitat i Consum

Tipus de document
:   Acord

Anàlisi jurídica

Acord de 21 de juliol de 1989, del Consell d'Administració del Servei Valencià de Salut, per la qual s'estableix el procediment administratiu per dur a terme la revisió de les tarifes aplicades a l'assistència sanitària, amb mitjans no pertanyents al Servei Valencià de Salut, a la Comunitat Valenciana.  
El Consell d?Administració del SVS, en la sessió celebrada el dia 21 de juliol de 1989, adoptà l?acord següent:  
La Llei de la Generalitat Valenciana 8/87, de 4 de desembre del SVS, en l'article 6.1.4. estableix que correspon a aquest organisme l'establiment dels concerts amb entitats sanitàries no administratives per la Generalitat Valenciana.  
Així mateix, el Decret 46/88, de 12 d'abril del Consell de la Generalitat Valenciana, en l'article 18.1. estableix que és competència de la Direcció per a la Gestió de la Assistència Especialitzada, les funcions de gestió de l'assistència especialitzada, amb mitjans propis o concertats.  
Per tot això, el Consell d?Administració del Servei Valencià de Salut acorda:  
Primer  
Aprovar el procediment administratiu pel que se regiran d'ara endavant les revisions de les condicions econòmiques dels concerts per a la prestació de serveis sanitaris amb mitjans no pertanyents al SVS, que figura com a Annex en aquest acord.  
Segon  
Publicar el l'acord en el Diari Oficial de la Generalitat Valenciana.  
València, a 21 de juliol de 1989. - El President del Consell d?Administració del Servei Valencià de Salut: Joaquin Colomer Sala.  
ANNEX  
Procediment administratiu per a portar a terme la revisió de les tarifes aplicables a l?assistència sanitària amb mitjans no pertanyents al SVS.  
Primer. L?aplicació dels increments que assenyalen les ordres de la Conselleria de Sanitat i Consum sobre revisió de les condicions econòmiques aplicables a l?assistència sanitària amb mitjans no pertanyents al SVS, amb efectes d'u de gener, per les prestacions que els centres concertats hagen realitzat des de aqueixa data.  
Segon. Per a efectuar l'aplicació immediata i automàtica a la qual es refereix l'apartat anterior, la Direcció per a la Gestió de l?Assistència Especialitzada del SVS remetrà fefaentment, al representant legal dels centres i empreses concertades, la notificació en la qual constarà:.  
a) L?increment percentual sobre les tarifes de l'any anterior.  
b) Les tarifes resultants, de l'aplicació de l?increment, per cada una de les prestacions o serveis que estiguen concertats amb el centre o empresa,  
c) La data de producció d'efectes econòmics de les noves tarifes.  
Tercer. Els centres o empreses concertades hauran de remetre de forma fefaent, al Servei de Concerts de la Direcció per a l?Assistència Especialitzada del SVS i en el termini de vint dies hàbils, comptats des de la recepció de la notificació esmentada, escrit de conformitat o, si escau, al·legacions de disconformitat amb la notificació.  
Quart. Si passat el termini indicat no s'hagués produït cap escrit de disconformitat, el director per a la Gestió de l?Assistència Especialitzada dictarà resolució en la qual es farà constar els requisits esmentats a l'apartat segon del present article. Comunicada aquesta resolució de forma fefaent al centre o empresa concertada, i sense perjudici dels recursos que al respecte puguen formular-se, es procedirà per les Delegacions Territorials del SVS a efectuar les liquidacions d'endarreriments corresponents i a tramitar les successives facturacions amb les noves tarifes.  
Cinqué. La resolució a la que fa referència l'apartat anterior es realitzarà per sextuplicat exemplar. Un exemplar romandrà en el Servei de Concerts de la Direcció per a la Gestió de l?Assistència Especialitzada, altre s'enviarà al centre o empresa concertada, els restants exemplars es remetran a l?Intervenció General de la Generalitat Valenciana, a la Direcció General de Règim Econòmic de la Seguretat Social, a la Direcció per a la Gestió Econòmica i Financera i a la Delegació Territorial del SVS corresponent.  
A la còpia remesa a l?Intervenció General de la Generalitat Valenciana s'adjuntarà la documentació assenyalada al punt setè, per la fiscalització de la despesa generada pel concert, la qual, una vegada intervinguda es tornarà al servei de Concerts de la Direcció per la Gestió de l?Assistència Especialitzada.  
Sisè. En el suposat que es produesca escrit de disconformitat en la tramitació a la qual fa referència l'article 3, s'elevarà a la Direcció per la Gestió de l?Assistència Especialitzada, per a la resolució que calga.  
Setè. Els centres i empreses concertades hauran de remetre, durant el mes de desembre de cada any, la documentació següent:  
a) Certificació de la Tresoreria Territorial de la Seguretat Social de tenir actualitzades les obligacions amb la SS.  
b) Certificació de la Delegació Provincial d'Hisenda en la qual s'acredite l'actualització de les obligacions tributàries als efectes de contractació administrativa.  
c) Relació de personal que presta serveis en el centre o empresa concertada, amb indicació de la jornada realitzada pel personal i la seua vinculació o no a la SS.  
d) Relació dels propietaris del centre o empresa concertada, amb indicació de la participació en el mateix de cadascú d'ells. En el cas que pels centres o empresa concertades no es presentarà la documentació citada o aquesta es fes fora del termini establert, s'entendrà que es renuncia a la revisió de tarifes, que estiguen vigents, fins a l?exercici econòmic següent.  
Vuitè. La revisió de les condicions econòmiques dels concerts d'anys anteriors a 1989, que per diversos motius encara estiguen pendents d'efectuar-se, d'acord amb les Ordres de revisions de tarifes aplicables, es realitzarà pel procediment establert a l'article 10 de l'Ordre del Ministeri de Sanitat i Consum, de 31 de maig de 1988 (BOE de 08.06.88)  
Novè. Revisió de tarifes de Consultoris Rurals.  
1. A partir de l'exercici econòmic de l'any 1990, els Consultoris Rurals veuran incrementada la contraprestació que perceben del SVS, en igual percentatge que la resta de centres o empreses concertades amb ell, i establert per la Conselleria de Sanitat i Consum.  
2. El procediment a seguir en l'augment serà el que estableix aquest acord per als centres i empreses no administrades per la Generalitat Valenciana.  
3. La quantitat màxima per cartilla i mes a percebre per Ajuntaments i la resta d'Entitats no ultrapassarà les vint-i-cinc pessetes (25 PTA) o les dues-centes mil pessetes (200.000 PTA) mes per Consultori. Aquells Ajuntaments i Entitats que, al 31 de desembre de 1988, percebien quantitats superiors a les indicades, no tindran cap increment.  
4. La quantitat mínima per cartilla i mes a percebre per Ajuntaments i altres Entitats que, a 31 de desembre de 1988, percebien quantitats inferiors a l?esmentada, veuran incrementades les mateixes fins a l?obtenció d'aquesta quantitat, amb efectes de l'1 de gener de 1990, i durant tot l?exercici econòmic, i no li afectarà per a l'any esmentat l'augment que la Conselleria de Sanitat i Consum establesca per a la resta de centres i empreses.  
5. La quantitat a percebre pels Ajuntaments i resta d'Entitats, durant l?exercici econòmic de 1990, serà el resultat de multiplicar la quantitat de pessetes/mes per cartilla per la mitja de cartilles corresponents al consultori durant l'any 1988.  
Desè. Per al compliment del que disposa aquest acord es delega en el Director per a la Gestió de l?Assistència Especialitzada del SVS, la facultat de resoldre els expedients de revisió de tarifes en els termes que s?estableixen en el present acord; i també l'establiment de quantes instruccions siguen necessàries per a l'aplicació del mateix.